કપિલ દવે, ગાંધીનગરઃ રાજ્ય સરકારે 15મા ફાઈન્સાન્સ કમિશન પાસેથી 31,190 કરોડ રૂપિયાના સ્પેશિયલ પેકેજની માંગણી કરી છે. ઉપારંત રાજ્ય સરકારે ગુજરાતમાં દારૂ પર પ્રતિબંધ હોવાથી એક્સાઈઝમાં થતા નુકસાનને પહોંચી વળવા માટે વધારાના 9654 કરોડ રૂપિયાની માંગણી કરી છે. ગુજરાતમાં 52.3 ટકા વિસ્તારમાં જમીન અધઃપતન અને રણપ્રદેશ હોવાથી જમીનની અવનતિને કન્ટ્રોલ કરવા સરકારે 23720 કરોડ રૂપિયા વધારાના માંગ્યા. રણપ્રદેશ મામલે રાજસ્થાન બાદ ગુજરાતની હાલત સૌથી ખરાબ છે.